Calechos d’iviernu 2023: Con mirada de muyer
#000000
El vienres 3 de febreiru principian las xornadas culturales organizadas pola Asociación Cultural Faceira y la Conceyalía d’Acción y Promoción cultural del Ayuntamientu de Llión
#000001
Estiañu los «Calechos d’iviernu» van tener cumo eixe temáticu la muyer en Llión y el sou papel na historia, na arquitectura tradicional y na tresmisión de la música de tradición oral, conteníos que vienen a completase con una conferencia d’apertura, d’asuntu ecolóxicu y igualmente realizada por una muyer, sobre la conservación del urogallu cantábricu.
#000002
El calechu yera una reunión típica de los puebros de la montaña noroccidental llionesa, concretamente de las comarcas de Ribas de Sil, Ḷḷaciana, Babia, Oumaña, Ḷḷuna, Ordás y El Bierciu, onde se conoz cono ñome de caleyu.
#000003
Al cabu la tarde, axuntábanse varios vecinos y/ou achegáos na calle –se’l tiempu lo permitía– ou na cocina d’unu d’ellos, cono propósitu de pasar d’un xeitu prestosu un buen ratáu antias de cenar nas llargas tardes d’iviernu, estación na qu’había menos que facer que n’outras épocas del añu.
#000004
El calechu yera principalmente una tertulia na que se comunicaban las anuncias de la vida diaria, onque tamién podía xugase a las cartas y contase historias divertidas, cuentos y cousillinas, estas últimas dedicadas especialmente a los rapaces. Tamién yera’l momentu no que s’acordaba ónde s’axuntarían pola ñueite pal seranu onque, estremáu d’ésti, no calechu nun se solía trabayar y, por tanto, tenía un aquel mayormente lúdicu, d’ehí’l protagonismu de la xente moza en mueitos casos. Pero amás d’engayolare, dacuando’l calechu tenía un llau pedagóxicu, yá que yera aproveitáu polos padres pa deprender a los sous fiyos cousas de la escuela.
#000006
Cona celebración de los Calechos d’iviernu, l’Asociación Cultural Faceira y la Conceyalía d’Acción y Promoción Cultural del Ayuntamientu de Llión nou solo rinden homenaxe a esta costume, senou qu’intentando xuntar esparcemientu y educación, buscan emponderar y difundir una parte del gran padremuñu cultural llionés al traviés de trés conferencias y una charla-conciertu que serán protagonizadas por siete muyeres llionesas baxo’l siguiente programa:
#000007
El Ayuntamiento de León aprueba por unanimidad que todos los documentos no oficiales se escriban también en llionés
El Gobierno asegura que la cobertura de fibra óptica llegará este año al 93% de la provincia de León
#000014
Calandariu del bibliobús en diciembre
#000015
Presentación del libro «José Barrio, el último guarda de la mina de Valborraz»
#000016